CELEX: 62008CN0133
Language: fi
Date: 2008-04-02 00:00:00
Title: Asia C-133/08: Ennakkoratkaisupyyntö, jonka Hoge Raad der Nederlanden on esittänyt 2.4.2008 — Intercontainer Interfrigo (ICF) SC, vastapuolet Balkenende Oosthuizen BV ja MIC Operations BV

21.6.2008   
            
            
               FI
            
            
               Euroopan unionin virallinen lehti
            
            
               C 158/10
            
         Ennakkoratkaisupyyntö, jonka Hoge Raad der Nederlanden on esittänyt 2.4.2008 — Intercontainer Interfrigo (ICF) SC, vastapuolet Balkenende Oosthuizen BV ja MIC Operations BV
   (Asia C-133/08)
   (2008/C 158/15)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlande
   Pääasian asianosaiset
   
      Valittaja: Intercontainer Interfrigo (ICF) SC
   
      Vastapuolet: Balkenende Oosthuizen BV ja MIC Operations BV
   Ennakkoratkaisukysymykset
   
               a)
            
            
               onko Rooman yleissopimuksen (1) 4 artiklan 4 kohtaa tulkittava siten, että tämä määräys koskee yksistään matkarahtausta (reisbevrachting) ja muut rahtauslajit jäävät tämän määräyksen soveltamisalan ulkopuolelle?
            
         
               b)
            
            
               Jos kysymykseen a annetaan myöntävä vastaus, onko Rooman yleissopimuksen 4 artiklan 4 kohtaa tulkittava siten, että siltä osin kuin muiden rahtauslajien kohteena on samalla tavaroiden kuljettaminen, kysymyksessä oleva sopimus kuuluu tämän kuljettamisen osalta tämän määräyksen soveltamisalaan ja muuhun osaan sovellettava laki määräytyy Rooman yleissopimuksen 4 artiklan 2 kohdan mukaan?
            
         
               c)
            
            
               Jos kysymykseen b annetaan myöntävä vastaus, kummanko osoitetun oikeusjärjestyksen perusteella on arvioitava sopimukseen perustuvien vaateiden vanhentumisesta tehty väite?
            
         
               d)
            
            
               Jos sopimuksen painopiste on tavaroiden kuljettamisessa, onko kysymyksessä b tarkoitettu jako sivuutettava ja onko kaikkiin sopimuksen osiin sovellettava laki määrättävä Rooman yleissopimuksen 4 artiklan 4 kohdan perusteella?
               Edellä 3.6 kohdan ii alakohtaan otetun perusteen osalta:
            
         
               e)
            
            
               Onko Rooman yleissopimuksen 4 artiklan 5 kohdan toisessa virkkeessä tarkoitettua poikkeusta tulkittava siten, että Rooman yleissopimuksen 4 artiklan 2, 3 ja 4 kohdassa olevilla oletuksilla ei ole merkitystä ainoastaan silloin, jos kaikista olosuhteista ilmenee, että niissä tarkoitetuilla liittymäperusteilla ei ole aitoa liittymäarvoa vai myös, jos niiden perusteella on selvää, että on olemassa painavampi liittymä johonkin toisen valtioon?
            
         
      (1)  Sopimussuhteisiin sovellettavasta laista tehty yleissopimus, joka on avattu allekirjoitettavaksi Roomassa 19.6.1980.